Helge Iberg

**Helge Roald Iberg** (født 1954) er en norsk musiker, komponist og skribent. 

Han er utdannet fra Universitetet i Oslo i fagene musikk, idéhistorie og religionsvitenskap. Han har en mastergrad i komposisjon fra Norges Musikkhøyskole.

Helge Iberg spilte piano fra 3-4 års alderen. Som voksen har han beveget seg mellom den klassiske samtidsmusikkens partiturer og moderne jazz. Hans musikk er bestilt og framført av Norges fremste solister og symfoniorkestre.  

Om verket «Songs From the Planet of Life» (2019) skrev Guy Richards i Klassisk Musikkmagasin: «Likevel er det Ibergs musikk som er så forførende, dens glitrende teksturer er en konstant nytelse uttrykt i ganske rolige bevegelser, men hele tiden med musikalsk interesse over et enormt spekter».  For utgivelsen av verket, fikk han Spellemannprisen 2019 i klassen TONOs komponistpris.

Som jazzmusiker og improvisatør har Iberg produsert en rekke Cd-er og gjort samarbeidsprosjekter med utøvere som Bendik Hofseth, Sidsel Endresen og Nils Petter Molvær. NRK’s jazzkritiker Erling Wicklund skrev dette om pianoplaten ”Standards and Vanguards” (2009): - en stående utfordring til all verdens musikanter og lyttere, enten du kommer fra standardlåtenes eller avantgardismens rekker: Ta for deg på øverste hylle, gjør musikken til din egen, alt er mulig, alt er tillatt, vi lever i en fantastisk tid – grip den, spill og hør det uhørte!»  

## Produksjon
Iberg har skrevet instrumentalkonserter for pianist Christian Ihle Hadland, fiolinist Terje Tønnesen, trompeter Ole Edvard Antonsen og fiolinist Atle Sponberg. Han har også skrevet diverse kammerverk. Blant annet sangsykluser for Marianne Beate Kielland, Per Vollestad samt en operakomedie fra studenttiden.  
For millenniumsmarkeringen i år 2000 skrev Iberg/Nordensten verket eXnihilo, mens Trondheim Symfoniorkester bestilte verket ”Yobel” til deres hundreårsjubileum i 2009. I 2019 fullførte Iberg verket *Songs from the planet of life* en Concerto Grosso for symfoniorkester, 5 solister og 2 resitatører. Verket er inspirert av Gustav Mahlers «Das Lied von der Erde». 
Som jazzpianist og improvisator har Helge Iberg spilt konserter i flere land og utgitt en rekke  CD-er. Han har ledet flere samarbeidsprosjekter med polske musikere og kulturelle aktører, bl.a. ved Krakow Opera/DNO. På 1980 og 1990-tallet komponerte han flere musikaler og var arrangør/leder for et stort antall radio- og TV-produksjoner, teaterforestillinger og plateinnspillinger. 

### Bibliografi
Som forfatter har Iberg utgitt to kulturkritiske bøker og et 40-talls essays og artikler i tidsskrifter og aviser. Bokutgivelser: ”Smaken av mørnet tid”– essays, (Koloritt 2008) ”Når tiden er inne, er det alltid for seint”– korttekster. (Schibsted 2012) 
Iberg var blant initiativtakerne til Kontrapunkt – en ny scene for musikk, poesi og fri verdidebatt sammen med prof. Nina Witoszek, forfatter Walid al Kubaisi, journalist Christian Borch og rekke norske kunstnere, forfattere og intellektuelle. 

Han har mottatt Statens garantiinntekt for kunstnere siden 1998 og har hatt flere tillitsverv i norsk musikkliv. Han har sittet i diverse juryer/utvalg og har vært medlem av Norsk Komponistforenings Musikkfaglige Råd. Fra 2019 er Iberg styremedlem i Norsk Komponistforening.

### Verker i utvalg
* *Palazzo – cinque pezzi per due pianoforte* (2019)
* *Songs from the planet of life – for symphony orchestra, 5 soloists and recitation* (2017-2018)
* *Beeing ¬– ballettmusikk for Kjersti Alveberg* (2015-2016)
* *Quatour +1 pour la Vie Singulière* (2014-15)
* *Sisyphus’ dance of endless Struggle – violin, strings* (1998-2016)
* *Bloom – for piano and orchestra* (2013-14)
* *Liebes-Kleine-Lieder, songs* (2012/13) 
* *Sanger fra Livets Jord - Chamber Orchestra* (2011)
* *Operation Opera – Polsk/Norsk operakabaret* (2011) 
* *Yöbel – Salute per Orchestra* (2009)
* *Aren’t we all warriors in our own life? – a soldiers tale for symphony orchestra* (2005)
* *e(X)nihilo for symfoniorkester og brassband.  (co composer: Frank Nordensten)* (2000)
* *Dromo dance for trumpet, strings and marimba* (1998) 
* *“Haakon”, Oratorio* (1995)
* *8 Sanger etter Dikt av Rolf Jacobsen* (1994) 
* *Motor – for symfoniorkester.  1993. TV-ballett ved FNs 50-årsjubileum. Oslo Dance Ensemble* (1996).

### Diskografi
Se også : Helge Ibergs diskografi
* Helge Iberg, *Songs from the planet of life* (Symfonisk) (Aurora, 2019)
* Helge Iberg, *Life Music* (Kammermusikk) (Pro Musica, 2017)
* Helge Iberg, *Jazz-Kammer – a musical offering* (Jazz) (Odin, 2017)
* Helge Iberg, Erich Fried, Marianne Beate Kielland, Nils Anders Mortensen, *LiebeskleineLieder – fra The New Song* (Lawo, 2016)
* Elin Rosseland, Helge Iberg, *Standards and Vanguards* (Jazz/Samtid) (Grappa, 2009)
* Helge Iberg, *ReHumaniZing* (Symfonisk) (Aurora, 2007)
* Helge Iberg, Per Vollestad, Odd Børretzen *Halvveis* (Samtid/Jazz) (Curling Legs, 2000)
* Helge Iberg, *Never Ending West Side Story* (Jazz/Samtid) (Kirkelig Kulturverksted, 1997)
* Helge Iberg, Anne Lise Berntsen, Bendik Hofseth *Ludo* (Jazz/Samtid) (Kirkelig kulturverksted, 1997)
* Terje Tønnesen, Helge Iberg, Åge Kvalbein, Alfred Janson, Paolo Vinaccia, *Attack* (Jazz/Samtid/Klassisk) (Victoria, 1994)
* Helge Iberg, Tor Åge Bringsværd, *Alice lengter tilbake* (Musical) (Lyd og Bilde, 1992)
* Helge Iberg, *Det Ondes Problem etc.: (Et sosialdarwinistisk gesimskunstverk)* (Komisk opera) (Norsk plateproduksjon, 1991)

## Priser og utmerkelser
* Prix Italia i 1990 i klassen beste musikkprogram, radio for *The Problem of Evil & Co* 
* Årets verk 1991 fra NOPA for *Det ondes problem etc*
* Spellemannprisen 2019 i klassen TONOs komponistpris for *Helge Iberg: Songs from the Planet of Life*
* Musikkforleggerprisen 2021 i klassen årets verk - klassisk/samtidsmusikk for *Songs From the Planet of Life*

### Nominasjoner
* Nominert til Spellemannprisen 1991 i åpen klasse for *Det ondes problem etc*
* Nominert til Spellemannprisen 1993 i klassen barneplater for *Alice lengter tilbake*
* Nominert til Edvard-prisen 2001 i klassen populærmusikk - åpen klasse for *Halvveis* (med tekster av Rolf Jacobsen)
* Nominert til Edvard-prisen 2016 i klassen samtid for *Kvartett for livet i sin ualminnelighet*   
* Nominert til Edvard-prisen 2020 i klassen samtid for *Songs From the Planet of Life*
* Nominert til Edvard-prisen 2025 i klassen utfordrer for *Rhythmische Musik*
* Nominert til Norsk Komponistforenings Årets verk 2025 for *Palazzo*

## Referanser


## Eksterne lenker
* Helge Ibergs hjemmeside 
* Medlem av Norsk Komponistforening 
* Konsertopptak av Det Ondes Problem med KORK fra Nasjonalbibliotekets arkiver
* Verkliste fra NB Noter